CELEX: C2006/326/130
Language: et
Date: 2006-12-30 00:00:00
Title: Kohtuasi T-303/06: 6. novembril 2006 esitatud hagi — UniCredito Italiano versus Siseturu Ühtlustamise Amet — Investment Privatfonds (Uniweb)

30.12.2006   
            
            
               ET
            
            
               Euroopa Liidu Teataja
            
            
               C 326/60
            
         6. novembril 2006 esitatud hagi — UniCredito Italiano versus Siseturu Ühtlustamise Amet — Investment Privatfonds (Uniweb)
   (Kohtuasi T-303/06)
   (2006/C 326/130)
   Kohtumenetluse keel: itaalia
   Pooled
   
      Hageja: UniCredito Italiano S.p.A (Genova, Itaalia) (esindajad: advokaadid G. Floridia ja R. Floridia)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Union Investment Privatfonds GmbH.
   Hageja nõuded
   
               —
            
            
               Tühistada Siseturu Ühtlustamise Ameti teise apellatsioonikoja 5. septembri 2006. aasta otsus liidetud asjades R 196/2005-2 ja R 211/2005-2, mis puudutavad ühenduse kaubamärgi taotluse nr 2.236.164 osas algatatud vastulausemenetlust nr B490971.
            
         Väited ja peamised argumendid
   
      Ühenduse kaubamärgi taotleja: Hageja
   
      Asjaomane ühenduse kaubamärk: Sõnamärk “UNIWEB” (taotlus nr 2.236.164) teenustele klassides 35, 36 ja 42
   
      Vastulause aluseks oleva kaubamärgi või tähise omanik: Union Investment Privatfonds GmbH, varem Union Investment Gesellschaft GmbH
   
      Vastulause aluseks olev kaubamärk või tähis: Saksa sõnamärgid “UNIFONDS” (nr 991.995) ja “UNIRAK” (nr 991.997) ja Saksa kujutismärk “UNIZINS” (nr 2.016.954), millega tähistatakse fondiinvesteeringuid klassi 36 tähenduses
   
      Vastulausete osakonna otsus: Rahuldada vastulause osaliselt, niivõrd, kui tuvastatakse segiajamise tõenäosus “ainuüksi sarnaseks loetavate teenuste osas”.
   
      Apellatsioonikoja otsus: Jätta kaebus rahuldamata.
   
      Väited: Vaidlustatud otsuses kohaldati vääralt nn. seeriasse kuuluvate kaubamärkide laiendatud kaitse teooriat, mida Esimese Astme Kohus väljendas 23. veebruari 2006. aasta otsuses kohtuasjas T-194/03: Bainbridge, sest ei ole täidetud kaks selleks vajalikku tingimust: a) seeriasse kuuluvate varasemate kaubamärkide ühisosa peab olema eristatav ja b) asjaomane avalikkus peab varasemaid kaubamärke kasutama ja tajuma neid mitme kauba ja/või teenusega seostuvana.